section_heading: Turneje
paragraph_text: Tori Amos jedna je od najaktivnijih svjetski poznatih glazbenika po broju turneja koje su gotovo uvijek potpuno rasprodane. S izvođenjem pjesama započela je još 1976.g. u barovima i klubovima, ali pod svojim umjetničkim imenom prvi put počinje nastupati po klubovima u Londonu 1991.g. Od tada je održala preko 950 koncerata i osvojila je peto mjesto u anketi časopisa Rolling Stone u konkurenciji najboljih nastupa uživo. Njeni su koncerti poznati i po tome da se liste pjesama koje se izvode mijenjaju za svaki koncert.<br> Kada je 2005.g. objavljeno da kreće na novu turneju, sve karte za 14 koncerata u SAD-u rasprodale su se za manje od 10 minuta nakon otvaranja blagajni. Usprkos jednako uspješnim proljetnim i ljetnim turnejama po Europi i Australiji, na turneji Summer of Sin 2005 rasprodana su samo 2 koncerta (Boston i Houston), dok ostali nisu zbog priprema za turneju u povodu albuma Scarlet's Walk, koja nikad nije održana.